V. KÖTET. ÁPRILIS— DECZEMBER 1^81. II.— IV. FÜZET. 



KELIQÜIAE PETENYIANAE. 



Rendezte Dr. Chyzer Cornel. 



Nemcsak Magyarországnak, de az egész osztrák-magyar birodalom- 

 nak faunája is egészben véve, s még inkább a többi állatosztályokhoz 

 mérve, az emlősökből csak igen kis számot mutathat fel; s daczára annak, 

 hogy a tárgy oly kevés, s hogy a természetrajz kivált az utóbbi évtizedek- 

 ben nagy mérvben halad, — mégis még ezen egynehány emlős állatunk- 

 kal sem vagyunk egészen tisztában. 



Ugyanis mint a természettudományok minden ágának, úgy az emlős- 

 tannak is megvannak saját nehézségei. Emlőseink nagy része az éjjeli 

 állatokhoz tartozik, tehát oly állatokhoz, melyek nappal, azaz azon idő- 

 ben, mely nekünk természetbúvároknak tevékenységi időnk, rejtekeikben, 

 lyukaikban vagy hordásaikban alusznak, vagy legalább szemeink elől 

 elvonják magokat, — melyek csakis akkor bújnak ki rejtekeikből, hogy a 

 lehető legrövidebb idő alatt táplálékukat fölkeressék, fajrokonaikkal össze- 

 jöhessenek s társaloghassanak, szóval életszükségöknek eleget tegyenek és 

 ügyeiket elvégezzék, akkor, midőn az éj sötét leple az embert napi mun- 

 kája után édes mély álomba ringatja, s ez által nekik szabadabb tért nyit. 

 Ezenkivül ezen éjjeli emlősök nagy része még oly kicsi, hogy fényes nap- 

 pal is, még a legfigyelmesebb szem is alig veszi őket észre ; ők annyira 

 fürgék, hogy alig veszszük őket észre, már is eltűntek szemeink elől; any- 

 nyira vadak, hogy egyszer megijesztve, nem egyhamar jelennek meg 

 ismét ; s ezért nehéz őket csak észre is venni, — még nehezebb megfogni, 

 s legnehezebb életmódjukat s magokviseletét pontosabban megfigyelni, 

 helyesen felfogni, szóval termeszetrajzilag megismertetni. 



A most mondott nehézségekből kiviláglik, miért van az, hogy a ter- 

 mészetvizsgálók közül mindig csak kevesen foglalkoznak előszeretettel 

 ezen éjjeli emlősökkel, miért találunk az emlőstan ezen ágainak faunájá- 

 ban még mindig oly sok hiányt, miért oly tömérdek helytelen állítást, 

 hibát s ellenmondást ; miért uralkodik némelyekre vonatkozólag valósá- 

 gos zűrzavar ; miért történnek évről-évre még a legismertebb országokban 

 és vidékeken is e téren új fajok fölfedezései, 



7* 



